Diari Oficial de la Generalitat Valenciana


Sumari del DOGV 6258, del 03-05-2010 (2010/4775)

ORDE 30/2010, de 20 d'abril, de la Conselleria d'Educació, per la qual es convoquen els premis de la Generalitat per a activitats de promoció de l'ús del valencià realitzades per les comissions de fogueres i barraques en l'àmbit de la Comunitat Valenciana en 2010.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6258

Data del DOGV
:   03-05-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/4775


Data del document
:   20-04-2010

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * distinció honorífica

ORDE 30/2010, de 20 d'abril, de la Conselleria d'Educació, per la qual es convoquen els premis de la Generalitat per a activitats de promoció de l'ús del valencià realitzades per les comissions de fogueres i barraques en l'àmbit de la Comunitat Valenciana en 2010. [2010/4775]
L'article 6 de l'Estatut d'Autonomia de la Comunitat Valenciana ha establit l'oficialitat del valencià al territori de la Comunitat Valenciana. En l'apartat 5 s'indica que s'atorgarà protecció i respecte especials a la recuperació del valencià.
L'article 25.3 de la Llei 4/1983 de la Generalitat, d'Ús i Ensenyament del Valencià, assenyala que el Consell de la Generalitat fomentarà les manifestacions culturals i que tindran una consideració especial aquelles que usen el valencià.
Finalment, l'article 34 de la llei indicada determina que el Consell assumirà la direcció tècnica i la coordinació del procés de promoció de l'ús del valencià i, per tant, està facultat per a prendre mesures que fomenten l'ús del valencià.
Com a conseqüència dels manaments legals, el Consell ha planificat i desplegat una sèrie d'objectius i actuacions conduents a augmentar la sensibilització social respecte a l'ús del valencià, a fer més present el valencià com a llengua de comunicació entre els valencians, i a complir, en definitiva, el compromís que té assumit la Generalitat en la defensa del patrimoni cultural de la Comunitat Valenciana i, de manera especial, en la recuperació del valencià.
Un dels objectius de treball de la mencionada planificació és promoure activitats dirigides al foment de l'ús del valencià en el món associatiu.
És evident que entre els moviments associatius de caràcter cultural, lúdic i festiu tenen una gran importància i, per tant, incidència social, les comissions de fogueres. Totes estes, cada una des de la seua peculiar manera de participar en la festa i des de la pròpia idiosincràsia organitzativa i funcional, tenen un paper important en el procés de promoció i recuperació de l'ús del valencià en la societat civil valenciana.
En els últims anys, la convocatòria dels premis ha sigut un èxit de participació.
És per això que la Generalitat, a través de la Conselleria d'Educació, ha decidit, novament, convocar els premis per a concedir una ajuda econòmica a aquelles activitats que són vehicle de comunicació en les festes de les Fogueres, però que, alhora, promouen l'ús del valencià en el seu àmbit específic.
Per tot això, segons els preceptes dels articles 2.1 i 22 de la Llei 38/2003, de 17 de novembre, General de Subvencions (LGS), de la disposició final primera del Reial Decret 887/2006, de 21 de juliol, que aprova el Reglament (RGS), de la Llei d'Hisenda Pública de la Generalitat Valenciana, text refós aprovat per Decret Legislatiu de 26 de juny de 1991, en virtut de les facultats que em són conferides per l'article 28 de la Llei 5/1983, de 30 de desembre, de la Generalitat, del Consell, i vista la proposta de la Secretaria Autonòmica d'Educació de data 25 de març de 2010, i de conformitat amb esta,
ORDENE
Primer
Es convoquen els premis de la Generalitat per a aquelles activitats de promoció de l'ús del valencià realitzades per les comissions de fogueres i barraques durant l'any 2010.
Segon
S'aproven les bases de la convocatòria, el model de sol·licitud i dels documents que s'inclouen com a annexos I, II i III d'esta orde.
Tercer
La concessió dels premis, per un import global màxim de 23.512 euros (vint-i-tres mil cinc-cents dotze euros), anirà a càrrec de la línia T3166000, «Promoció del valencià en l'àmbit festiu», de l'aplicació pressupostària 34.64.43.059.16.6 del pressupost de la Generalitat per a 2010.
DISPOSICIÓ ADDICIONAL
Única
D'acord amb l'article 3.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes publiques, la present convocatòria no necessita notificació a la Comissió Europea per no ser aplicable l'article 107 del Tractat de Funcionament de la Unió Europea (TFUE), en la mesura que les ajudes van dirigides a entitats que no exercixen activitats econòmiques i, per tant, no afecta els intercanvis comercials entre estats membres.
DISPOSICIONS FINALS
Primera
Es delega en la secretària autonòmica d'Educació la facultat de resoldre la concessió d'estos premis, i se l'autoritza perquè, en l'àmbit de les seues competències, adopte les resolucions pertinents per a l'execució d'esta orde.
Segona
Esta orde produirà efectes l'endemà de ser publicada en el Diari Oficial de la Comunitat Valenciana.
De conformitat amb els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, contra el present acte, que posa fi a la via administrativa, es podrà recórrer potestativament en reposició o bé plantejar directament un recurs contenciós administratiu, en els terminis i davant dels òrgans que s'indiquen a continuació:
a) El recurs de reposició es podrà d'interposar davant del conseller d'Educació en el termini d'un mes a comptar de l'endemà que es publique en el DOCV.
b) En defecte de recurs de reposició, el recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà que es publique en el DOCV.
València, 20 d'abril de 2010
El conseller d'Educació,
ALEJANDRO FONT DE MORA TURÓN
Annex I
Bases de la convocatòria dels premis de la Generalitat de 2010 per a activitats de promoció de l'ús del valencià realitzades per les comissions de fogueres i barraques en l'àmbit de la Comunitat Valenciana
Primera. Objecte dels premis
La convocatòria pretén ajudar econòmicament la realització d'activitats pròpies de les comissions festeres que faciliten, alhora, la promoció de l'ús del valencià en l'àmbit de l'entitat. Les subvencions s'atorgaran en règim de concurrència competitiva.
L'activitat objecte dels premis està referida a l'ús del valencià en els llibrets de fogueres i barraques. Els premis tindran la següent dotació econòmica:
1r premi 2.435 euros
2n premi 1.969 euros
3r premi 1.718 euros
4t premi 1.504 euros
5t premi 1.289 euros
6t premi 1.074 euros
del 7m al 15é premi 787 euros
del 16é al 20é premi 680 euros
del 21é al 25é premi 608 euros
Segona. Beneficiaris
1. Podran acollir-se a la convocatòria dels premis les comissions de fogueres i barraques radicades en qualsevol municipi de la Comunitat Valenciana.
2. No podran obtindre la condició de beneficiàries de les subvencions aquelles entitats en les quals concórrega alguna de les circumstàncies següents:
a) Haver sigut condemnades mitjançant sentència ferma a la pèrdua de la possibilitat d'obtindre subvencions o ajudes públiques.
b) Haver sol·licitat la declaració de concurs, haver sigut declarades insolvents en qualsevol procediment, trobar-se declarades en concurs, estar subjectes a intervenció judicial o haver sigut inhabilitades segons la Llei Concursal sense que haja conclòs el període d'inhabilitació fixat en la sentència de qualificació del concurs.
c) Haver donat lloc, per causa de la qual hagueren sigut declarades culpables, a la resolució ferma de qualsevol contracte realitzat amb l'administració.
d) Estar sotmesa la persona física, els administradors de les societats mercantils o aquells qui exercisquen la representació legal d'altres persones jurídiques, en algun dels supòsits de la Llei 5/2006, de 10 d'abril, de Conflictes d'Interessos de Membres de Govern i Alts Càrrecs d'Administració; de la Llei 53/1984, de 26 de desembre, d'Incompatibilitats del Personal al Servici de les Administracions Públiques, o tractar-se de qualsevol dels càrrecs electes regulats en la Llei Orgànica 5/1985, de 19 de juny, del Règim Electoral General, en els termes establits en esta o en la normativa autonòmica de la Comunitat Valenciana.
e) No trobar-se al corrent en el compliment de les obligacions tributàries o davant de la Seguretat Social segons la normativa vigent.
f) Tindre la residència fiscal en un país o territori qualificat reglamentàriament com a paradís fiscal.
g) No trobar-se al corrent del pagament d'obligacions per reintegrament de subvencions.
h) Haver sigut sancionat mitjançant resolució ferma amb la pèrdua de la possibilitat d'obtindre subvencions, segons la Llei 38/2003, de 17 de novembre, General de Subvencions (LGS), o la Llei General Tributària.
i) No podran accedir a la condició de beneficiàries les agrupacions previstes en el segon paràgraf de l'apartat 3 de l'article 11 de la Llei General de Subvencions quan concórrega alguna de les prohibicions anteriors en qualsevol dels seus membres.
3. En cap cas podran obtindre la condició de beneficiàries de les subvencions les entitats incloses en les causes de prohibició previstes en els apartats 5 i 6 de l'article 4 de la Llei Orgànica 1/2002, de 22 de març, reguladora del dret d'associació.
Tampoc no podran obtindre la condició de beneficiàries les associacions respecte de les quals s'haja suspés el procediment administratiu de la inscripció per trobar-se indicis racionals d'il·licitud penal, en aplicació d'allò que disposa l'article 30.4 de la Llei Orgànica 1/2002, mentres no recaiga resolució judicial ferma en virtut de la qual puga efectuar-se la inscripció en el registre corresponent.
4. La justificació, per part de les entitats, de no estar incloses en les prohibicions per a obtindre la condició de beneficiàries assenyalades en els apartats 2.2 i 2.3, podrà realitzar-se mitjançant testimoni judicial, certificats telemàtics o transmissions de dades, segons preveu la normativa legal vigent, o certificat administratiu. Si la documentació justificativa no pot ser expedida per l'autoritat competent, podrà ser substituïda per una declaració responsable realitzada davant d'una autoritat administrativa o d'un notari públic. (Annex II, apartat E.)
Tercera. Sol·licitud
Les instàncies, que s'hauran d'ajustar al model que figura com a annex II, s'hauran de dirigir a la Secretaria Autonòmica d'Educació de la Conselleria d'Educació, i s'hauran de presentar, acompanyades de la documentació requerida en la present convocatòria, en el Registre General d'esta conselleria, en els de les direccions territorials d'Educació d'Alacant, Castelló i València, o per qualsevol dels mitjans establits en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
En cas de presentar-la en una oficina de correus, s'haurà de fer en un sobre obert per tal que la instància siga datada i segellada abans de ser certificada i, en tot cas, s'haurà d'ajustar als requisits establits en l'article 31 del Reial Decret 1829/1999, de 3 de desembre, pel qual s'aprova el reglament que regula la prestació dels servicis postals, en desplegament del que s'establix en la Llei 24/1998, de 13 de juliol, del Servici Postal Universal i de Liberalització dels Servicis Postals.
El model de sol·licitud estarà disponible en la Conselleria d'Educació i en Internet: www.edu.gva.es/subval.
La sol·licitud haurà de ser suscrita per qui tinga la capacitat legal de representació de l'entitat.
El termini de presentació d'instàncies serà de 15 dies hàbils comptadors a partir de l'endemà de la publicació en el DOCV de la present orde. Si, a partir de l'endemà de la publicació de l'orde, en el termini de cinc mesos, no hi ha una resolució i comunicació expressa sobre la sol·licitud, s'entendrà que ha sigut desestimada, d'acord amb l'article 55 de la Llei 9/2001, de 21 de desembre, de la Generalitat, de Mesures Fiscals, de Gestió Administrativa i Financera, i d'Organització de la Generalitat.
Quan la sol·licitud no reunisca els requisits establits en la present orde o no s'hi adjunte la documentació que, d'acord amb esta, siga exigible, de conformitat amb el que preveu l'article 71 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, es requerirà els interessats perquè, en un termini de 10 dies, esmenen la falta o acompanyen els documents preceptius, amb indicació que, si no ho fan, es considerarà que desistixen de la seua petició, després de la resolució, que haurà de ser dictada en els termes que preveu l'article 42 de l'esmentada llei.
Quarta. Documentació que s'ha d'adjuntar
La sol·licitud haurà d'anar acompanyada dels documents següents:
a) Fotocòpia compulsada del CIF de l'entitat.
b) Fotocòpia compulsada del DNI de la persona sol·licitant.
c) Document que acredite la capacitat de representació de l'entitat: document públic o certificació de l'acord de l'òrgan de govern de l'entitat en el qual es faculte el representant per a subscriure la sol·licitud.
d) Manteniment de tercers. (Annex III).
Posteriorment, per a optar al premi, en el termini que acabarà el dia 28 de maig de 2010, hauran d'haver-se presentat deu exemplars del llibret editat.
En els crèdits del llibret s'haurà de fer constar en la coberta interior o en la primera pàgina: «El present llibret ha participat en la convocatòria dels premis de la Generalitat per a la promoció de l'ús del valencià». La llegenda ha d'estar impresa en la mateixa edició i característiques de l'obra. No serà vàlida la impressió a través d'encunys, adhesius o altres elements que no estiguen en l'edició original.
Quinta. Comissió Tècnica
Les sol·licituds seran estudiades i avaluades per una Comissió Tècnica que, com a òrgan col·legiat, presidirà el cap de l'Àrea de Política Lingüística, de la qual formaran part el director territorial d'Educació d'Alacant, el cap del Servici de Promoció Social del Valencià, que actuarà com a secretari de la comissió, una persona representant de l'Acadèmia Valenciana de la Llengua, una persona representant de la Comissió Gestora de les Fogueres d'Alacant i tres persones del món de la festa de les Fogueres nomenades per la secretària autonòmica d'Educació. En cas de produir-se alguna vacant o absència dels membres de la Comissió, la secretària autonòmica d'Educació designarà els suplents corresponents.
Sexta. Ordenació, instrucció i resolució dels premis
L'ordenació i instrucció del procediment correspondrà a l'Àrea de Política Lingüística.
La Comissió Tècnica, en l'avaluació i l'elaboració de l'informe dels llibrets presentats, tindrà com a criteris els següents:
Quantitat de text escrit en valencià: màxim 40 punts.
Qualitat del text: màxim 40 punts.
Contingut literari: màxim 20 punts.
Quantitat d'exemplars: màxim 10 punts.
Publicitat en valencià: màxim 10 punts.
Altres elements il·lustratius: màxim 10 punts.
Atenent els criteris indicats, la Comissió Tècnica elaborarà l'informe pertinent. L'Àrea de Política Lingüística, d'acord amb l'informe i com a òrgan instructor, formularà la proposta de resolució a la secretària autonòmica d'Educació.
Vista la proposta, la secretària autonòmica d'Educació resoldrà la concessió dels premis.
La resolució de les concessions es farà pública en el Diari Oficial de la Comunitat Valenciana i es comunicarà a les entitats guardonades, a l'efecte del que preveu l'article 18 de la Llei General de Subvencions.
Les entitats guardonades rebran de la Conselleria d'Educació un estendard acreditatiu.
Atenent els criteris d'avaluació d'esta base, la Comissió Tècnica podrà proposar que es declaren deserts determinats premis.
La dotació dels premis declarats deserts podrà destinar-se a ampliar la quantitat de premis o la quantia dels concedits.
Sèptima. Obligacions
Les entitats beneficiàries de les subvencions tindran les obligacions següents:
a) Realitzar l'activitat que fonamenta la subvenció i justificar-la adequadament segons s'indica en esta convocatòria.
b) Com que estes subvencions són compatibles amb altres ajudes, ingressos o recursos, l'entitat subvencionada haurà de comunicar a la Conselleria d'Educació altres ajudes i subvencions obtingudes d'altres organismes, així com els altres recursos o ingressos per a la mateixa finalitat. La comunicació s'haurà d'efectuar en conéixer les aportacions i, en tot cas, amb anterioritat a la justificació de l'aplicació que s'ha donat als fons percebuts.
c) Estar sotmeses a les actuacions de comprovació i de control financer que corresponen a la Intervenció General, a les quals aportaran la documentació que se'ls requerisca.
d) Disposar dels llibres comptables, registres diligenciats i altres documents degudament auditats, en els termes exigits per la legislació mercantil i sectorial aplicable a l'entitat beneficiària, amb la finalitat de garantir l'adequat exercici de les facultats de comprovació i de control.
e) Conservar els documents justificatius de l'aplicació dels fons rebuts en la mesura que podran ser objecte de les actuacions de control i de comprovació.
f) Procedir al reintegrament dels fons percebuts en els supòsits indicats en l'article 37 de la Llei General de Subvencions.
L'incompliment de les anteriors obligacions serà causa de l'exigència de les responsabilitats o sancions corresponents segons la legislació vigent.
Octava. Causes de reintegrament
En aplicació de l'art. 19.3 i 19.4 de la Llei General de Subvencions, tota alteració de les condicions tingudes en compte per a la concessió de la subvenció, i, en tot cas, l'obtenció concurrent de subvencions, ajudes, ingressos o recursos, podrà donar lloc a la modificació de la resolució de la concessió. L'import de les subvencions en cap cas no podrà ser de tal quantitat que, aïlladament o en concurrència amb subvencions, ajudes d'altres administracions públiques, d'altres ens públics o privats o d'altres ingressos, supere el cost de l'activitat que ha de realitzar el beneficiari.
En aplicació de l'article 37 de la Llei General de Subvencions, també serà procedent el reintegrament en els casos següents:
a) Obtenció del premi havent falsejat les condicions ací requerides, o haver amagat aquelles que haurien impedit la subvenció.
b) Incompliment total o parcial de l'objectiu de l'activitat, o la no-adopció del comportament que fonamenta la concessió del premi.
c) Incompliment de l'obligació de justificació o la justificació insuficient, en els termes establits en l'art. 30 de la Llei General de Subvencions i en les normes establides en esta convocatòria.
d) Incompliment de l'obligació d'adoptar les mesures de difusió establides en l'apartat 4 de l'art. 18 de la Llei General de Subvencions i en l'apartat 4 d'esta convocatòria.
e) Resistència, excusa, obstrucció o negativa a les actuacions de comprovació i control financer previstes en la legislació vigent, així com l'incompliment de les obligacions comptables, registrals o de conservació de documents quan d'això se'n derive la impossibilitat de verificar la utilització donada als fons percebuts, el compliment de l'objectiu, la realitat i regularitat de les activitats subvencionades o la concurrència de subvencions, ajudes, ingressos o recursos per a la mateixa finalitat, procedents de qualsevol administració o ens públics o privats, nacionals, de la Unió Europea o d'organismes internacionals.
f) Incompliment de l'obligació de realitzar l'activitat subvencionada.
Novena. Forma de pagament
La realització de l'activitat subvencionada es considera justificada amb la publicació de la resolució de subvenció, atés que per a obtindre premi s'ha d'haver presentat el llibre convenientment editat.
Els premis s'abonaran a les entitats beneficiàries a partir de la resolució de concessió realitzada per la secretària autonòmica d'Educació.
Aquelles entitats que hagen rebut un premi superior a 1.803,03 euros hauran d'acreditar, abans del cobrament, estar al corrent de les obligacions tributàries i amb la Seguretat Social.
Els certificats d'estar al corrent seran obtinguts per la Conselleria d'Educació per mitjans telemàtics. L'acolliment, per part de la persona o entitat interessada, a esta norma comporta que s'autoritze expressament la Conselleria d'Educació per a sol·licitar-los a la Tresoreria General de la Seguretat Social, a l'Agència Estatal Tributària i a la Conselleria d'Economia, Hisenda i Ocupació. (Annex II, apartat F.)
No obstant això, la persona sol·licitant podrà optar, en el moment de la sol·licitud, per denegar expressament l'autorització a la Conselleria d'Educació, la qual cosa comportarà que quedarà obligada a presentar ella mateixa els certificats.
En el cas de les entitats que sol·liciten una subvenció inferior a la quantitat anteriorment indicada, hauran de presentar, en la sol·licitud, la declaració responsable pertinent, segons l'article 3 de l'Orde de 30 de maig de 1996, abans esmentada. (Annex II, apartat E.)